Diari Oficial de la Generalitat Valenciana


Sumari del DOGV 7742, del 16-03-2016 (2016/1643)

Notificació de la sentència dictada en el rotlle d'apel·lació número 525/2015.
------------------------------------------------------------------------------

### Dades del document

Número de DOGV
:   7742

Data del DOGV
:   16-03-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1643


Organisme emissor
:   Audiència Provincial d'Alacant

Tipus de document
:   Edicte

Notificació de la sentència dictada en el rotlle d'apel·lació número 525/2015. [2016/1643]  
Recurs d'apel·lació número 525/2015-L  
Dimana: del judici ordinari número 987/2014.  
Del: Jutjat de Primera Instància número 2 d'Alacant.  
Apel·lant: Rubén Sapena Reus.  
Procuradora: Rafaela Donate Orts.  
Lletrat: Luis Miguel Sepúlveda Gisbert.  
Apel·lat que no ha comparegut: Alfa Sal 2005, SL.  
  
Inmaculada Rubio Sáenz, lletrada de l'Administració de Justícia de la Secció Cinquena de l'Audiència Provincial d'Alacant, mitjançant aquest edicte faig saber que en el recurs d'apel·lació número 525/2015, tramitat en aquesta secció, s'ha dictat la sentència que té l'encapçalament i la dispositiva que diuen així:  
  
«Sentència número 84  
President: José Luis Úbeda Mulero.  
Magistrada: Visitación Pérez Serra.  
Magistrada: M.ª Teresa Serra Abarca.  
Alacant, 2 de març de 2016  
La Secció Cinquena de l'Audiència Provincial d'Alacant, integrada per les persones expressades al marge, ha vist les actuacions de judici ordinari seguides en el Jutjat de Primera Instància número 2 d'Alacant, dels que coneix en grau d'apel·lació en virtut del recurs entaulat per la part demandant, Rubén Sapena Reus, i ha intervingut en l'alçada la dita part, en la condició de recurrent, representada per la procuradora Rafaela Donate Orts i dirigida pel lletrat Luis Miguel Sepúlveda Gisbert, i, com a apel·lada, la part demandada, Alfa Sal 2005, SL, declarada en situació de rebel·lia processal en la primera instància.  
Dispositiva  
Estimem el recurs d'apel·lació promogut contra la sentència dictada pel Jutjat de Primera Instància número 2 d'Alacant, de data 28 d'abril de 2015, en les actuacions de què dimana aquest rotlle, revoquem l'esmentada resolució i, en lloc seu, després d'admetre la demanda plantejada per Rubén Sapena Reus contra la mercantil Alfa Sal 2005, SL, condemnem l'esmentada demandada a pagar a l'actor la suma de 36.000 euros, i interessos legals, així com les costes de la instància.  
  
No es fa declaració respecte a les del recurs.»  
  
I perquè conste i valga de notificació de forma deguda al litigant declarat en rebel·lia i en parador desconegut, Alfa Sal 2005, SL, es publica aquest edicte, amb l'advertiment a la part que, contra l'esmentada resolució, s'hi poden interposar recursos de cassació i extraordinari per infracció processal davant de la Sala Primera del Tribunal Suprem d'acord amb el que disposen, respectivament, els articles 477.2.3 i 469 i disposició final 16a de la Llei d'Enjudiciament Civil, que podran formalitzar-se davant d'aquesta secció de l'audiència en el termini de 20 dies a comptar des de la notificació.  
  
Alacant, 4 de març de 2016.- La lletrada de l'Administració de Justícia: Inmaculada Rubio Sáenz.